Document ID: /roh_data/filtered/swiss_laws_in_ROHinterleaved.jsonl.gz/3736

This text was translated from IT into Rumantsch Grischun.

Sono soggetti al contributo speciale i richiedenti l’asilo, le persone bisognose di protezione non titolari di un permesso di dimora e le persone oggetto di una decisione d’allontanamento passata in giudicato che dispongono di valori patrimoniali. Il contributo speciale serve a coprire le spese di cui all’articolo 85 capoverso 1 causate da tutte queste persone e dai congiunti da esse sostenuti. Il contributo speciale è prelevato sui valori patrimoniali. Le autorità competenti possono riscuotere il contributo speciale soltanto se l’interessato:a. non può dimostrare che i valori patrimoniali provengono da redditi dell’attività lucrativa o da indennità per perdita di guadagno oppure da prestazioni pubbliche di aiuto sociale;b. non può dimostrare la provenienza dei valori patrimoniali; oc. può dimostrare la provenienza dei valori patrimoniali, ma questi ultimi superano l’importo fissato dal Consiglio federale. L’obbligo del contributo speciale sussiste al massimo per dieci anni dal deposito della domanda d’asilo o della domanda di concessione della protezione provvisoria. Il Consiglio federale stabilisce l’ammontare del contributo speciale e la durata dell’obbligo di versarlo. Vedi anche la disp. trans. della mod. del 16 dic. 2016 alla fine del testo.

A la taxa speziala èn suttamess requirents d’asil, persunas cun basegn da protecziun senza permissiun da dimora e persunas cun ina decisiun da spedida cun vigur legala, sch’els disponan da valurs da facultad. La taxa speziala serva a cuvrir ils custs totals tenor l’artitgel 85 alinea 1 che vegnan chaschunads da tut questas persunas e da lur confamigliars che vegnan sustegnids dad ellas. La taxa speziala vegn prelevada da las valurs da facultad. Las autoritads cumpetentas pon incassar la taxa speziala mo, sche las persunas respectivas: a. na pon betg cumprovar che las valurs da facultad derivian da las entradas da gudogn u da cumpensaziun dal gudogn u da prestaziuns publicas d’agid social;b. na pon betg cumprovar la derivanza da las valurs da facultad; u c. pon bain cumprovar la derivanza da las valurs da facultad, ma talas surpassan in import fixà dal Cussegl federal. L’obligaziun da pajar la taxa speziala vala durant maximalmain 10 onns suenter l’inoltraziun da la dumonda d’asil u da la dumonda da survegnir protecziun provisorica.  Il Cussegl federal fixescha l’autezza da la taxa speziala e la durada da l’obligaziun da pajar la taxa. Guardar er la disposiziun transitorica da la midada dals 16 da dec. 2016 a la fin da quest text.